Ministru kabineta noteikumu projekta

„**Zemes dzīļu izmantošanas kārtība iekšzemes publiskajos ūdeņos un jūrā**”

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Kādēļ normatīvais akts ir vajadzīgs** | | |
| 1. Pamatojums | Ministru kabineta noteikumu projekts sagatavots, pamatojoties uz **likuma „Par zemes dzīlēm”** 8.panta otrajā daļā doto deleģējumu Ministru kabinetam noteikt zemes dzīļu izmantošanas kārtību publiskajos ūdeņos un zemes dzīļu izmantošanas kārtību Latvijas Republikas teritoriālajā jūrā un ekskluzīvajā ekonomiskajā zonā, kā arī uz 10.panta četrpadsmitajā daļā noteikto, ka zemes dzīļu izmantotājs Ministru kabineta noteiktajā kārtībā un apmērā maksā ikgadēju valsts nodevu valsts pamatbudžetā par tiesībām izmantot zemes dzīles publiskajos ūdeņos, Latvijas Republikas teritoriālajā jūrā un ekskluzīvajā ekonomiskajā zonā. | |
| 2. Pašreizējā situācija un problēmas | Publiskie ūdeņi (publiskie ezeri, upes saskaņā ar Civillikuma pielikumu, jūra) ir valsts īpašums. Problēma iekšzemes publisko ūdeņu un jūras piekrastes joslas apsaimniekošanā ir tā, ka zeme pieder valstij, bet reālo apsaimniekošanu vairumā gadījumu veic pašvaldības. Finanšu ministrija, kas ir valsts īpašuma pārvaldītājs, ja likumos nav noteikts savādāk, nav gatava uzņemties šo zemju pārvaldības funkciju, tādēļ pašvaldības un projektu attīstītāji sastopas ar reālām grūtībām projektu, t.sk. ES finansēto, realizācijā. Pašlaik izeja no šī situācijas ir ikreizējs Ministru kabineta rīkojums, ar ko var atļaut veikt būvniecību vai izmantot zemes dzīles publiskajos ūdeņos vai jūrā.  Zemes dzīļu izmantošanas licences (turpmāk – licence) saņemšana cieši saistīta ar zemes īpašuma tiesībām. Likuma „Par zemes dzīlēm” (turpmāk – likums) 8.panta pirmajā daļā noteikts, ka iekšzemes publiskajos ūdeņos zemes dzīles izmanto persona, kurai izsniegta zemes dzīļu izmantošanas licence vai dabas resursu lietošanas atļauja, bet Latvijas Republikas iekšējos jūras ūdeņos, teritoriālajā jūrā un ekskluzīvajā ekonomiskajā zonā (turpmāk – jūra) Ministru kabineta noteiktajos licenču laukumos - persona, kurai izsniegta zemes dzīļu izmantošanas licence vai dabas resursu lietošanas atļauja. Likuma 10.panta (22) daļa nosaka, ka zemes dzīļu izmantošanai publiskajos ūdeņos un jūrā licenci izsniedz konkursa kārtībā.  Pašlaik nav noteikts, kas un kā var ierosināt licences laukuma noteikšanu, un nav noteikts, kas un kā rīko konkursu zemes dzīļu izmantošanai.  Likuma 10.panta (22) daļa arī nosaka - ja licence nepieciešama ar būvju būvniecību, ierīkošanu vai ekspluatāciju jūrā saistītai ģeoloģiskajai izpētei, konkursu nerīko un minēto licenci izsniedz vienai no šādām personām: personai, kura saskaņā ar jūras vides aizsardzības un pārvaldības normatīvajiem aktiem ir saņēmusi atļauju vai licenci attiecīgā licences laukuma jūrā izmantošanai būvju būvniecībai, ierīkošanai, tai skaitā ar to saistītajai izpētei, un ekspluatācijai vai personai, kura noslēgusi rakstveida līgumu par ģeoloģiskās izpētes veikšanu ar iepriekš minēto personu.  Tātad, ja ģeoloģiskā izpēte nepieciešama būvniecības vajadzībām, licenci izsniedz ģeoloģiskās izpētes pasūtītājam vai pasūtītāja izvēlētajam ģeoloģiskās izpētes veicējam. Saskaņā ar Jūras vides aizsardzības un pārvaldības likuma 19.pantu būvniecībai jūrā licences laukums tiek noteikts konkursa kārtībā.  Attiecībā uz publiskajiem ūdeņiem šāda regulējuma nav un nepieciešams to izstrādāt.  Saskaņā ar likumu „Par nodokļiem un nodevām” valsts nodeva ir obligāts maksājums valsts budžetā kā atlīdzība par nodrošinājumu, ko valsts institūcijas devušas saimnieciskajai darbībai, vai par sniegtajiem pakalpojumiem, kā arī likumos paredzētiem speciāliem mērķiem. Saskaņā ar likumu „Par nodokļiem un nodevām” tiesības izmantot zemes dzīles publiskajos ūdeņos, Latvijas Republikas teritoriālajā jūrā un ekskluzīvajā ekonomiskajā zonā ir valsts nodevas objekts.  Ikgadējā valsts nodeva par tiesībām izmantot zemes dzīles publiskajos ūdeņos, Latvijas Republikas teritoriālajā jūrā un ekskluzīvajā ekonomiskajā zonā šobrīd netiek piemērota. | |
| 3. Saistītie politikas ietekmes novērtējumi un pētījumi | Projekts šo jomu neskar. | |
| 4. Tiesiskā regulējuma mērķis un būtība | ****Noteikumu projekts izstrādāts, lai īstenotu likumā „Par zemes dzīlēm” noteiktos uzdevumus.**** Noteikumu projekta mērķis ir noteikt zemes dzīļu izmantošanas kārtību publiskajos ūdeņos un jūrā. Noteikumu projekts attiecas uz šādiem zemes dzīļu izmantošanas veidiem: derīgo izrakteņu ieguve, derīgo izrakteņu meklēšana, ģeoloģiskā, ģeofizikālā, ģeoekoloģiskā izpēte, zemes dzīļu derīgo īpašību izmantošana.  Projektā noteikts, ka licences laukuma noteikšanu jūrā un publiskajos ūdeņos var ierosināt Latvijas Republikas tiešās vai pastarpinātās pārvaldes iestāde vai komersants (turpmāk – ierosinātājs). Noteikts, kas un kā organizē konkursu licences saņemšanai iekšzemes publiskajos ūdeņos un jūrā.  Noteikumu projekts nosaka ikgadējās valsts nodevas apmēru:   * par tiesībām izmantot zemes dzīles publiskajos ūdeņos 0,001 lats par attiecīgās atļaujas (licences) laukuma kvadrātmetru gadā (1000 latu par kvadrātkilometru gadā); * par tiesībām izmantot zemes dzīles Latvijas Republikas teritoriālajā jūrā un ekskluzīvajā ekonomiskajā zonā 0,01 lats par attiecīgās atļaujas (licences) laukuma kvadrātmetru gadā (10 000 latu par kvadrātkilometru gadā).   Noteikumu projekta pieņemšana un tā prasību īstenošana atrisinās šīs sadaļas 2.punktā aprakstītās problēmas. | |
| 5. Projekta izstrādē iesaistītās institūcijas | Vides aizsardzības un reģionālās attīstības ministrija. | |
| 6. Iemesli, kādēļ netika nodrošināta sabiedrības līdzdalība | Noteikumu projektā minētās normas par publisko ūdeņu un jūras izmantošanu, kā arī jaunas valsts nodevas noteikšana izriet no likumā „Par zemes dzīlēm” noteiktā deleģējuma, līdz ar to sabiedrības informēšanas un līdzdalības pasākumi tika veikti, izstrādājot un virzot likumprojektu „Grozījumi likumā „Par zemes dzīlēm””. Attiecīgie likuma grozījumi, kas nosaka arī valsts nodevas piemērošanu, ir publicēti un pieejami ikvienam tīmekļa vietnē [www.likumi.lv](http://www.likumi.lv), kā arī Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv). | |
| 7. Cita informācija | Nav. | |
| **II. Tiesību akta projekta ietekme uz sabiedrību** | | | | |
| 1. Sabiedrības mērķgrupa | | | Komersanti, kuri vēlēsies saņemt tiesības un saņems tiesības izmantot zemes dzīles publiskajos ūdeņos, Latvijas Republikas teritoriālajā jūrā un ekskluzīvajā ekonomiskajā zonā. | |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | | | Dabas aizsardzības, zivsaimniecības, ģeoloģijas, jūrlietu un aizsardzības nozares pārstāvji – gan sabiedriskās organizācijas, gan valsts iestādes, pašvaldības un plānošanas reģionu administrācijas. | |
| 3. Tiesiskā regulējuma finansiālā ietekme | | | Ministru kabineta noteikumu projektā paredzētās ikgadējas valsts nodevas apmērs ir:   * par tiesībām izmantot zemes dzīles publiskajos ūdeņos 0,001 lats par attiecīgās atļaujas (licences) laukuma kvadrātmetru gadā (1000 latu par kvadrātkilometru gadā); * par tiesībām izmantot zemes dzīles Latvijas Republikas teritoriālajā jūrā un ekskluzīvajā ekonomiskajā zonā 0,01 lats par attiecīgās atļaujas (licences) laukuma kvadrātmetru gadā (10 000 latu par kvadrātkilometru gadā).   Konkursa par zemes dzīļu izmantošanas licenci dalībnieki maksās maksu par konkursa nolikuma saņemšanu un par dalību konkursā. Maksa paredzēta izdevumiem par publikācijām „Latvijas Vēstnesī”, kā arī, lai nodrošinātu Valsts vides dienesta darbību sakarā ar konkursa organizēšanu.  Citas sabiedrības grupas projekts finansiāli neietekmē. | |
| 4. Tiesiskā regulējuma nefinansiālā ietekme | | | Noteikta kārtība, kādā izmanto zemes dzīles jūrā un publiskajos ūdeņos. Līdz šim darbībām publiskajos ūdeņos bija nepieciešams Ministru kabineta rīkojums, pēc šī projekta spēkā stāšanās administratīva procedūra būs skaidra un vienkāršāka nekā pašlaik. | |
| 5. Administratīvās procedūras raksturojums | | | **Jūra.** Ierosinātājs vēršas Vides aizsardzības un reģionālās attīstības ministrijā ar iesniegumu. Ministrija izvērtē iesniegumu, tajā skaitā ņemot vērā starp Aizsardzības ministriju, Ekonomikas ministriju, Vides ministriju, Reģionālās attīstības un pašvaldību lietu ministriju, Zemkopības ministriju, Iekšlietu ministriju un VAS „Latvijas Jūras administrācija” noslēgto starpresoru vienošanos Nr.1, kas stājās spēkā 2010.gada 6.septembrī. Vienošanās nosaka kārtību, kā institūcijas apmainās ar informāciju, ja saņemts iesniegums vai tās pašas plāno noteikt jūras teritorijai kādu izmantošanas veidu. Ministrija noskaidro ierosinātajam licences laukumam tuvāko pašvaldību viedokli.  Ja nav atklājušies būtiski šķēršļi zemes dzīļu izmantošanai jūrā, ministrija sagatavo Ministru kabineta rīkojuma projektu par licences laukuma noteikšanu un virza to uz Ministru kabinetu Kārtības rullī noteiktajā kārtībā. Pēc rīkojuma spēkā stāšanās, ministrija izveido konkursa komisiju, kurā iekļauj Vides aizsardzības un reģionālās attīstības ministrijas pārstāvjus, Valsts vides dienesta pārstāvi, Ekonomikas ministrijas pārstāvi, Zemkopības ministrijas pārstāvi, Satiksmes ministrijas pārstāvi, ja nepieciešams - citu institūciju pārstāvjus. Komisijas sastāvu apstiprina Ministru kabinets. Komisijas darbu nodrošina Valsts vides dienests. Konkursa nolikuma izstrādi organizē un nolikumu apstiprina ministrija. Valsts vides dienests plašsaziņas līdzekļos izsludina konkursu. Komisija atbilstoši noteikumos un konkursa nolikumā noteiktajam izvērtē pretendentus un nosaka konkursa uzvarētāju. Valsts vides dienests konkursa uzvarētājam izsniedz licenci, ņemot vērā zemes dzīļu izmantošanas licenču izsniegšanas kārtību.  Licences saņemšana konkursa uzvarētāju neatbrīvo no ietekmes uz vidi novērtējuma veikšanas, ja tāds nepieciešams. Tāpat licenciātam savas darbības jūrā jāsaskaņo ar Latvijas Jūras administrāciju, valsts aģentūru „Civilās aviācijas aģentūra” (ja tiek izmantoti gaisa kuģi), kā arī jānodrošina jūras gultnes drošības pārbaudi, ko veic Nacionālie bruņotie spēki. Ja licences laukums pārklājas ar ieeju ostā, darbu grafiks jāsaskaņo ar attiecīgās ostas pārvaldi.  **Publiskie ūdeņi**. Noteikumu projektā noteikts, ka, tāpat kā jūrā, būvju būvniecības gadījumā zemes dzīļu izmantošanas licenci Valsts vides dienests izsniedz ģeoloģiskās izpētes pasūtītājam vai pasūtītāja izvēlētajam ģeoloģiskās izpētes veicējam. Tā kā zeme zem publiskajiem ūdeņiem ir valsts zeme, būvniecības gadījumā iepriekš jau būtu jābūt konkursam par būvniecības veikšanu.  Ja zemes dzīles nepieciešams izmantot ar būvniecību nesaistītā veidā, ierosinātājs iesniedz Valsts vides dienestam (VVD) iesniegumu par licences laukuma noteikšanu. VVD noskaidro pašvaldību viedokli – vai ierosinātā licences laukuma noteikšana nav pretrunā spēkā esošajiem teritorijas attīstības plānošanas dokumentiem. Ja VVD rīcībā nav informācijas, ka zemes dzīļu izmantošana nav pieļaujama, izveido konkursa komisiju. Komisijā iekļauj Valsts vides dienesta pārstāvi, pašvaldības pārstāvjus (ja ierosinātais licences laukums pieguļ vai atrodas vairāku pašvaldību teritorijā, komisijā iekļauj vismaz vienu pārstāvi no katras pašvaldības), plānošanas reģiona pārstāvi, ja nepieciešams - citu institūciju pārstāvjus. Komisija izstrādā konkursa nolikumu, kuru apstiprina VVD ģenerāldirektors. Konkursa procedūra noteikta tāda pati kā attiecībā uz jūru.  Izmantojot zemes dzīles publiskajos ūdeņos, licenciātam ir pienākums ievērot normatīvos aktus par virszemes ūdensobjektu un ostu akvatoriju tīrīšanas un padziļināšanas kārtību, ciktāl tie nav pretrunā ar šiem noteikumiem, un ietekmes uz vidi novērtējumu regulējošos normatīvos aktus. | |
| 6. Administratīvo izmaksu monetārs novērtējums | | | Projekts šo jomu neskar. | |
| 7. Cita informācija | | | Nav | |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012.gads** | | Turpmākie trīs gadi (tūkst. latu) | | |
| **2013.gads** | **2014.gads** | **2015.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.3. pašvaldību budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.2. valsts speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.3. pašvaldību budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3. Finansiālā ietekme: | Projekts šo jomu neskar. | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Projekts šo jomu neskar. | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.3. pašvaldību budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
|  |  |  |  |
|  |  |  |  |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.3. pašvaldību budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektam ir ietekme uz valsts budžeta ieņēmumiem, jo noteikumu projekts paredz piemērot ikgadēju valsts nodevu par tiesībām izmantot zemes dzīles publiskajos ūdeņos un jūrā. Šobrīd nav iespējams prognozēt komersantu vēlmi saņemt tiesības izmantot zemes dzīles publiskajos ūdeņos un jūrā, kā arī potenciālo platību, kurā komersanti vēlēsies izmantot zemes dzīles, lai gan šāda interese pēdējā laikā ir kļuvusi aktuāla. Lielākās izpētītās derīgo izrakteņu atradnes publiskajos ūdeņos ir Daugavā (4 atradnes ar kopējo platību ap 752 hektāri), Ķīšezerā (2 atradnes ar kopējo platību ap 110 hektāri) un Liepājas ezerā (1 atradne ar platību 81hektārs). Pētījumi veikti arī Lielupē un Gaujā. Vairākas pašvaldības ir izrādījušas interesi par derīgo izrakteņu ieguvi publiskajos ezeros. Tomēr šobrīd nav precīzi aprēķināmi ieņēmumi no nodevas maksājumiem valsts budžetā konkrētos gados. Tiek prognozēts, ka ieņēmumi valsts budžetā, piemērojot valsts nodevu, pieaugs.  Papildus tiek prognozēts, ka nosakot, ka konkursa par zemes dzīļu izmantošanas licenci dalībnieki maksās maksu par konkursa nolikuma saņemšanu un par dalību konkursā. Maksa paredzēta izdevumiem par publikācijām „Latvijas Vēstnesī”, kā arī, lai nodrošinātu Valsts vides dienesta darbību sakarā ar konkursa organizēšanu. Arī šos ieņēmumus Valsts vides dienesta budžetā šobrīd nav iespējams aprēķināt. Tas būs atkarīgs no organizēto konkursu skaita. Arī pašvaldības var noteikt maksu par piedalīšanos konkursā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Cita informācija | Nav. |

**Anotācijas V.,VI.sadaļa -** Projekts šo jomu neskar.

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| 1. Projekta izpildē iesaistītās institūcijas | Vides aizsardzības un reģionālās attīstības ministrija, Valsts vides dienests, pašvaldības, plānošanas reģionu administrācijas, Valsts ieņēmumu dienests. | |
| 2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar.  Jaunu institūciju izveide netiek paredzēta. |
| 4. Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar.  Esošu institūciju likvidācija netiek paredzēta. |
| 5. Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar.  Esošu institūciju reorganizācija netiek paredzēta. |
| 6. Cita informācija | Nav |

Vides aizsardzības un

reģionālās attīstības ministrs E.Sprūdžs

**Vīza:**

Valsts sekretārs G.Puķītis

07.03.2012. 13.00

2264

D.Ozola

67026518; [dace.ozola@vidm.gov.lv](mailto:dace.ozola@vidm.gov.lv)

R.Vesere

67026464; [rudite.vesere@varam.gov.lv](mailto:rudite.vesere@varam.gov.lv)